rejauldu/bengali-wikipedia huggingface dataset:
আবদুল খালিক মাদ্রাসি ( জন্ম: ১০ মার্চ, ১৯৫৩ খ্রি.) হলেন একজন ভারতীয় ইসলামী পন্ডিত ও হাদীসের অধ্যাপক, যিনি দারুল উলূম দেওবন্দের উপ-উপাচার্য হিসেবে কর্মরত।  প্রায় অর্ধশতাব্দী ধরে সেখানে তিনি শিক্ষকতা, প্রশাসনিক দায়িত্ব ও নির্মাণ কাজের তত্ত্বাবধান করে আসছেন।   প্রাথমিক জীবন ও শিক্ষা   মাদ্রাসি ১৯৫৩ সালের ১০ই মার্চ ভারতের মাদ্রাজের জাদওয়ালের আরকোটে জন্মগ্রহণ করেন।   মাদ্রাসি জাদওয়ালের মাদ্রাসা-এ ইমদাদুল মুসলিমীনে পবিত্র কোরান, উর্দু, গণিত ও ধর্মতত্ত্ব এবং তামিলনাড়ু শহরের ভিরিঞ্চিপুরম মাদ্রাসায় ইংরেজি ভাষা, গণিত, ভূগোল ও অন্যান্য আধুনিক বিজ্ঞানের প্রাথমিক শিক্ষা লাভ করেন।   এরপর তিনি ১৯৬১ সালে বাকিয়াত সালিহাত আরবি কলেজ ফারসি অধ্যয়ন করেন। Burney, Khalilur Rahman (2016). Qafla-e-Ilmo-o-Kamāl (in Urdu). Bangalore: Idara-e-Ilmi Markaz. pp. 404–407. এর পরে ১৯৬৩ সালে তিনি বেঙ্গালুরুর দারুল উলূম সাবিলুর রাশাদে তার আরবি অধ্যয়ন শুরু করেন।  দারুল উলূম সাবিলুর রাশাদে তিনি আজহার হাসান আমরোহভীর কাছ থেকে সাত ও দশ কিরাআত অধ্যয়ন করেন।   ১৯৬৯ সালে মাদ্রাসি দারুল উলুম দেওবন্দে ভর্তি হন এবং ১৯৭০ সালে সেখান থেকে স্নাতক হন।  তিনি সৈয়দ ফখরুদ্দিন আহমদের কাছে সহীহ আল-বুখারি অধ্যয়ন করেন।  দারুল উলূম দেওবন্দে তার অন্য শিক্ষকদের মধ্যে নাসির আহমদ খানও রয়েছেন।   স্নাতক হওয়ার পর ১৯৭০ সালে তিনি আরবি সাহিত্য, ১৯৭১ সালে যুক্তিবিদ্যা অধ্যয়ন করেন। ১৯৭২–৭৩ শিক্ষাবর্ষে তিনি সেখান থেকে স্নাতক হন।  ১৯৭০ সাল থেকে ১৯৭৪ সাল পর্যন্ত তিনি ওয়াহিদুজ্জামান কিরানবির সাথে আরবি সাহিত্যে কঠোর পরিশ্রম এবং অনুশীলন করেছিলেন।    কর্মজীবন  ১৯৭৩ সালের আগস্টে দারুল উলূম দেওবন্দে মাদ্রাসি একজন শিক্ষক হিসেবে নিযুক্ত হন।  সেখানে তিনি তাফসীরুল জালালাইন, মিশকাতুল মাসাবিহ, আল-কিরাআত আল-ওয়াজিহা, তারীখুল আদাবুল আরবি, দেওয়ানুল মুতানব্বি ও আশ-শামা প্রভৃতি বই পড়ান।     ১৯৮৭ সাল থেকে মাদ্রাসি দারুল উলূম দেওবন্দের নির্মাণ বিভাগের পরিচালক হিসেবে আছেন।  দারুল উলুমের অত্যাশ্চর্য মসজিদে জামি রশিদ, শায়খুল হিন্দ লাইব্রেরি এবং অন্যান্য সমসাময়িক কাঠামোতে তাঁর স্থাপত্য দক্ষতা এবং সৃজনশীলতা দেখা যায়।     ১৯৯৭সাল থেকে তিনি দারুল উলূম দেওবন্দের উপ উপাচার্য হিসেবে দায়িত্ব পালন করছেন।    দৃষ্টিভঙ্গি    যোগব্যায়াম  মাদ্রাসি বিশ্বাস করেন যে, মুসলিমরা যারা যোগব্যায়াম অনুশীলন করে, তারা এর মাধ্যমে একটি ভাল ব্যায়াম পাচ্ছে। তবে এতে শর্ত হল যে, তা সম্পাদনকালীন যে সকল শব্দ উচ্চারণ করা হয়, তাদের যদি ধর্মীয় অর্থ থাকে, তাহলে মুসলিমদের জন্য সেগুলি উচ্চারণ করা জায়েজ নেই। তার পরিবর্তে কুরআন থেকে আয়াত তেলাওয়াত করতে পারে, আল্লাহর প্রশংসা করতে পারে বা নীরব থাকতে পারে।    সমকামিতা  তিনি শরিয়া আইনের অধীনে সমকামিতাকে অপরাধ বলে মনে করেন এবং তা ইসলামে হারাম বলে বিশ্বাস করেন।  সমকামিতাকে অপরাধমুক্ত করে দিল্লি হাইকোর্টের দেওয়া সিদ্ধান্তের তিনি সমালোচনা করেন এবং মন্তব্য করেন যে এটি ভারতীয় ছেলে ও মেয়েদের কলুষিত করবে।    রাজনীতি  রাস্তা বা নির্মাণের ফলে উপাসনালয়ের ক্ষতির বিষয়ে দারুল উলূম দেওবন্দের পক্ষ থেকে মাদ্রাসি একটি বিবৃতি জারি করে বলেন যে, ধর্ম নির্বিশেষে কোনো উপাসনালয় বিঘ্নিত হলে দারুল উলূম সমস্যাটিকে গুরুত্ব সহকারে নেবে।   তার দৃষ্টিভঙ্গিতে, অভিন্ন দেওয়ানী বিধি আইনটি হবে বিভাজনকারী এবং তা ভবিষ্যতে সামাজিক বিপর্যয় ঘটাবে। আইনটি সংবিধানের চেতনা লঙ্ঘন করে, যা প্রত্যেক নাগরিককে তার ধর্ম পালন করার অধিকারের নিশ্চয়তা দেয়।   বিষয়শ্রেণী:দেওবন্দি কর্মকর্তা বিষয়শ্রেণী:ভারতীয় ইসলাম ধর্মীয় নেতা বিষয়শ্রেণী:ভারতীয় ইসলামি পণ্ডিত বিষয়শ্রেণী:দেওবন্দি ব্যক্তি বিষয়শ্রেণী:তামিলনাড়ুর ব্যক্তি
thumb|centre|ধ্যানমগ্ন ভগবান বুদ্ধ  আনুমানিক দ্বিতীয় শতাব্দী পর্যন্ত শৈল্পিক আকারে উপস্থাপিত বুদ্ধের কোনো বিদ্যমান উপস্থাপনা নেই, সম্ভবত বৌদ্ধ ভক্তিমূলক মূর্তি এবং বস কারূশিল্পের প্রাচীনতম যুগে বৌদ্ধধর্মে প্রতিকৃতিহীনতার প্রাধান্যের কারণে।Krishnan, Yuvraj. The Buddha Image: Its Origin and Development. 2009. p. 51  প্রথম দিকের বেশ কিছু বক্তৃতা বুদ্ধের আবির্ভাবের বর্ণনা দেয় এবং ধারণা করা হয় যে এটি প্রাথমিক বর্ণনার মডেল হিসেবে কাজ করেছে।Shaw, Sarah. Buddhist Meditation: An Anthology of Texts from the Pali Canon. 2006. p. 114 বিশেষ করে, "মহান ব্যক্তির বত্রিশ লক্ষণ" সমগ্র পালি সাহিত্য জুড়ে বর্ণনা করা হয়েছে, এবং এটি বুদ্ধের প্রাথমিক উপস্থাপনাগুলির ভিত্তি তৈরি করেছে বলে মনে করা হয়। এই ৩২টি প্রধান বৈশিষ্ট্যগুলি আরও ৮০টি গৌণ বৈশিষ্ট্যের পরিপূরক।  মহাযান বৌদ্ধধর্মে, গুপ্ত বৌদ্ধধর্মের ঐতিহ্য সহ, ৩২টি প্রধান বৈশিষ্ট্য এবং ৮০টি ছোট বৈশিষ্ট্য বুদ্ধের সম্ভোগকায় বা পুরস্কার-দেহে উপস্থিত বলে বোঝা যায়।Sangharakshita. A Survey of Buddhism: Its Doctrines and Methods Through the Ages. 2004. p. 295 সম্ভোগকায় এর বিপরীতে, বুদ্ধের দৈহিক রূপ নির্মাণকায় বা রূপান্তর-দেহ হিসেবে বোঝা যায়।   তথ্যসূত্র     উৎস   বিষয়শ্রেণী:বৌদ্ধ প্রতীক বিষয়শ্রেণী:গৌতম বুদ্ধ বিষয়শ্রেণী:বৌদ্ধ মূর্তিবিদ্যা
রবি কিনাগী () একজন ভারতীয় চলচ্চিত্র পরিচালক ও চিত্রনাট্যকার। তিনি মূলত বাংলা এবং ওড়িয়া চলচ্চিত্র পরিচালনা করে থাকেন।   চলচ্চিত্র জীবন    পরিচালনা    বছর  চলচ্চিত্র  অভিনেতা/অভিনেত্রী  ভাষা২০১৬ কি করে তোকে বলবো অঙ্কুশ হাজরা, মিমি চক্রবর্তী বাংলা২০১৫ জামাই ৪২০ সোহম চক্রবর্তী, হিরণ চট্টোপাধ্যায়, অঙ্কুশ হাজরা, পায়েল সরকার, মিমি চক্রবর্তী, নুসরাত জাহান বাংলা হিরোগিরি দেব, কোয়েল মল্লিক, সায়ন্তিকা বন্দ্যোপাধ্যায়, মিঠুন চক্রবর্তী বাংলা২০১৪ বাঙালী বাবু ইংলিশ মেম সোহম চক্রবর্তী, মিমি চক্রবর্তী, লাবণী সরকার বাংলা২০১৩ দিওয়ানা  জিৎ, শ্রাবন্তী চট্টোপাধ্যায় বাংলা২০১২ আওয়ারা  বাংলা ১০০% লাভ  বাংলা২০১১ ফাইটার  বাংলা২০১০ জোশ  বাংলা ওয়ান্টেড  বাংলা২০০৯ পরাণ যায় জ্বলিয়া রে  বাংলা২০০৮ ভালবাসা ভালবাসা  বাংলা প্রেমের কাহিনী  বাংলা২০০৭ আই লাভ ইউ  বাংলা২০০৬ অগ্নিপরীক্ষা  বাংলা২০০৫ যুদ্ধ  বাংলা২০০৪ বন্ধন  বাংলা মাস্তান  বাংলা প্রেমী  বাংলা২০০৩ চ্যাম্পিয়ন  বাংলা সোনার শাখালী  ওড়িয়া২০০২ অন্নদাতা  বাংলা২০০১ সিঁদুর নিয়ে খেলা  বাংলা১৯৯৮ পুতুলের প্রতিশোধ  বাংলা সোনার খাঁচা  বাংলা১৯৯০ জীবনসঙ্গিনী  বাংলা   সম্পাদক    প্রেমের কাহিনী (২০০৮)   সংলাপ    ভালবাসা ভালবাসা   ওড়িয়া চলচ্চিত্র    আমা ঘরে (১৯৯০)  পরদেশী চাঁদ হ্যায় (১৯৯২)  ভাই হেলা ভাগারি (১৯৯৪)  সুনা পাঞ্জুরি (১৯৯৫)  সুনা চাঁদ হ্যায় (১৯৯৮)   স্ত্রী (১৯৯৮)  সি্দুরা নিহেয় খেলা ঘরে (২০০২)   মতভেদ   রবি কিনাগীর নির্মিত চলচ্চিত্র নিয়ে অনেক কথা হয়েছে। এর প্রধান কারণ তার নির্মিত প্রায় সব চলচ্চিত্র হিন্দি, তামিল, কন্নড় প্রভৃতি ভাষার ছবির পুনঃনির্মাণ। শুধু তাই নয়, এ ধরনের বেশকিছু ছবি প্রায় হুবহু নকল বলা যায়। আগস্ট, ২০০৯-এ তার নির্মিত পরাণ যায় জ্বলিয়া রে কলকাতা হাই কোর্টের মাধ্যমে নিষিদ্ধ করে দেয়া হয়, কারণ এই ছবিটি হিন্দি নমস্তে লন্ডন ছবির সাথে হুবহু সাদূশ্যপূর্ণ। তিনি সালমান খান অভিনীত ম্যায়নে পেয়ার কিয়া ছবিটির পুনঃনির্মাণ আই লাভ ইউ করেন।   তথ্যসূত্র    বহিঃসংযোগ     বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র পরিচালক বিষয়শ্রেণী:বাঙালি চলচ্চিত্র পরিচালক বিষয়শ্রেণী:কলকাতার চলচ্চিত্র পরিচালক বিষয়শ্রেণী:মুম্বইয়ের শিল্পী বিষয়শ্রেণী:ওড়িয়া চলচ্চিত্র পরিচালক বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:কন্নড় ব্যক্তি
কখনো মেঘ কখনো বৃষ্টি এটি ২০০৩-এর একটি বাংলাদেশী চলচ্চিত্র.Published: The Daily Star, 26 August 2003 New film and film-award coming soon  Harun ur Rashid, accessed: 05 June, 2011 ছবিটি পরিচালনা করেছেন অভিনেত্রী মৌসুমী এবং এটি তার পরিচালিত প্রথম চলচ্চিত্র, দ্বিতীয়টি মেহের নেগার।Published: The Daily Star, 05 November, 2010 Forging ahead In conversation with Moushumi Arts & Entertainment, accessed: 05 June, 2011 ছবিতে বিভিন্ন চরিত্রে অভিনয় করেছেন মৌসুমী, ফেরদৌস, রাজ্জাক, ববিতা, হুমায়ুন ফরীদি, শহিদুল আলম সাচ্চু, শাবন ও জেসমিন পারভেজ.   শ্রেষ্ঠাংশে   মৌসুমী - নদী  ফেরদৌস - শাবন  রাজ্জাক - নদীর ভাই  ববিতা - নদীর ভাবি  হুমায়ুন ফরীদি -  শহিদুল আলম সাচ্চু -  শাবন -  জেসমিন পারভেজ -  শাওন -  প্রিয়াঙ্কা -  রওশন অরা -  প্রানব ঘোষ - নিজ ভূমিকায়  শিবলী সাদিক -  সামসুদ্দিন -  টগর -  শিল্পী চক্রবর্তী -  সি বি জামাল -  তুষার খান -   তথ্যসূত্র    বহিঃসংযোগ       বিষয়শ্রেণী:২০০৩-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:উপন্যাস অবলম্বনে চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র বিষয়শ্রেণী:ইমপ্রেস টেলিফিল্মের চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:২০০০-এর দশকের প্রণয়ধর্মী চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:আলাউদ্দিন আলী সুরারোপিত চলচ্চিত্র
মায়াং ইম্ফল () ভারতের মণিপুর রাজ্যের পশ্চিম ইম্ফল জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে মায়াং ইম্ফল শহরের জনসংখ্যা হল ২০,৫৩৬ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৫৬%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪৫%। সারা ভারতের সাক্ষরতার হার ৫৯.৫%, তার চাইতে মায়াং ইম্ফল এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:মণিপুরের শহর ও নগর বিষয়শ্রেণী:ইম্ফল পশ্চিম জেলার শহর ও নগর বিষয়শ্রেণী:ভারতের পৌর এলাকা বিষয়শ্রেণী:ভারতের গ্রাম পঞ্চায়েত
ফাহমিদা খাতুন একজন বাংলাদেশী অর্থনীতিবিদ। তিনি সেন্টার ফর পলিসি ডায়ালগ (সিপিডি) -এর বর্তমান নির্বাহী পরিচালক। তিনি ২০০৮-১১ সালে বাংলাদেশে দ্বিতীয় বৃহত্তম বাণিজ্যিক ব্যাংক জনতা ব্যাংকের পরিচালক ছিলেন।   শিক্ষা জীবন  ফাহমিদা খাতুন ইউনিভার্সিটি কলেজ লন্ডন থেকে অর্থনীতিতে মাস্টার ও পিএইচডি সম্পন্ন করেন।   কর্মজীবন  বাংলাদেশ ইনস্টিটিউট অব ডেভলপমেন্ট স্টাডিজের গবেষক হিসেবে কাজ করেন, জাতিসংঘ উন্নয়ন কর্মসূচির পরিবেশ বিশেষজ্ঞ (ইউএনডিপি) এবং বাংলাদেশের ইউএসএআইডি মিশনের অর্থনীতিবিদ। তিনি বাংলাদেশ ও ইংল্যান্ডের বিশ্ববিদ্যালয়ের অনুষদের সদস্য ছিলেন।  ২০০৭ সালে খাতুন রবীন্দ্র সংগীত গান সহ, যখন প্রথম ধরেছি কলি নামে একটি সংগীত অ্যালবাম প্রকাশ করেছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী অর্থনীতিবিদ বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী
অল এলিট রেসলিং, এলএলসি (এইডাব্লিউ) একটি আমেরিকান  পেশাদারি কুস্তি সংস্থা, যা ২০১৯ সালে প্রতিষ্ঠিত হয়। সংস্থাটি শহিদ খান এবং তার ছেলে টনি খান প্রতিষ্ঠা করেন। পেশাদার কুস্তিগির কোডি রোডস, ম্যাট এবং নিক জ্যাকসন প্রতিষ্ঠানটির সাথে সর্বপ্রথম চুক্তি করেন, যাদেরকে একসঙ্গে দ্যা এলিট বলা হয়। তারা তিনজন কেনি ওমেগার সাথে সংস্থাটির ভাইস প্রেসিডেন্ট এবং রিং পার্ফরমার উভয় কাজ করে থাকেন। কেনি ওমেগা পেশাদার কুস্তিগির এবং দ্যা এলিট এর সহপ্রতিষ্ঠাতা।  অক্টোবর ২, ২০১৯ হতে, এইডাব্লিউ মার্কিন যুক্তরাষ্ট্রে 'এইডাব্লিউ ডাইনামাইট' নামে দুই ঘণ্টার টিভি শো প্রযোজনা করছে, যা টিএনটি টিভি চ্যানেলে সরাসরি প্রচারিত হয়। সিভিএস স্পোর্টস এইডাব্লিউ সম্পর্কে বলেছে, প্রথম কোনো কোম্পানি যা প্রথমেই বড় অংকের অর্থায়ন নিয়ে প্রতিষ্ঠিত হয়েছে এবং দুই দশকের মধ্যে প্রথমবার ডাব্লিউডাব্লিউই এর সাথে কোনো কোম্পানি প্রতিযোগিতা শুরু করেছে।   ইতিহাস   পটভূমি  মে ২০১৭ তারিখে পেশাদার কুস্তির সাংবাদিক ড্যাভ মেল্টযের আমেরিকান পেশাদার কুস্তি সংস্থা রিং অফ অনার সম্পর্কে মন্তব্য করেন যে তারা তাদের কুস্তি ইভেন্ট এ ১০,০০০ টিকিটও বিক্রি করতে পারে না। মন্তব্যটি পেশাদার কুস্তিগির কোডি রোডস এবং দ্যা ইয়াং বাকসকে(ম্যাট এবং নিক জ্যাকসন]] এর ট্যাগ টিম) নাড়া দেয়, যারা সেই সময় মূল তারকা হিসেবে আরওএইছ এ যোগ দিয়েছিল এবং পেশাদার কুস্তিতে বুলেট ক্লাব (পরবর্তিতে দ্যা এলিট) নামে দলের অংশ ছিলো। তারা সেই সময় সেপ্টেম্বর ২০১৮ সালে "অল ইন" নামে স্বতন্ত্র পেশাদারি কুস্তি অনুষ্ঠানের প্রচার করেন, যাতে আরওএইছ ছাড়াও আরো অনেক কুস্তি সংস্থার কুস্তিগিররাও অংশ নেন। অনুষ্ঠানটির সকল টিকিট ৩০ মিনিটের মধ্যে বিক্রি হয়ে যায় এবং এতে ১১,২৬৩ জন মানুষ উপস্থিত হয়েছিলেন, এটাই ডাব্লিউডাব্লিউই এবং ডাব্লিউসিডাব্লিউ ব্যতীত একমাত্র কুস্তি ইভেন্ট যেখানে এতো মানুষ উপস্থিত হয়েছেন। অনুষ্ঠানটি প্রশংসিত হয়েছিলো এবং এই বিষয়ে সামাজিক যোগাযোগমাধ্যমে ছড়িয়ে যায় যে কোডি এবং দ্যা ইয়াং বাকস নিজস্ব কুস্তি প্রমোশন প্রতিষ্ঠা করবেন বা আবারও অল ইন শোর আয়োজন করবেন।  চ্যাম্পিয়নশিপ এবং পালন   চ্যাম্পিয়নশিপ  চ্যাম্পিয়নশিপ বর্তমান চ্যাম্পিয়ন(গণ)সময়কালজেতার তারিখ দিনপর্যন্তস্থানটীকাএইডাব্লিউ ওয়ার্ল্ড চ্যাম্পিয়নশিপ  100pxজন মোক্সলি১ফেব্রুয়ারি ২৯, ২০২০+শিকাগো, ইলিনয়রেবুলুশন-এ ক্রিস জেরিকোকে হারিয়ে চ্যাম্পিয়ন হয়েছেন।এইডাব্লিউ টিএনটি চ্যাম্পিয়নশিপ  100pxকোডি রোডস১মে ২৩, ২০২০+জ্যাক্সনভিলে, ফ্লোরিডাডাবল অর নাথিং (২০২০)-এ ল্যাঞ্চ আর্চারকে হারিয়ে চ্যাম্পিয়নশিপটি জিতে নেন।এইডাব্লিউ ওমেনস ওয়ার্ল্ড চ্যাম্পিয়নশিপ  100pxহিকারু শিদা১মার্চ ২৩, ২০২০+ছেদার পার্ক, টেক্সাসএইডাব্লিউ ডায়নামাইট-এ রাইহোকে হারিয়ে চ্যাম্পিয়ন হয়েছেন।এইডাব্লিউ ওয়ার্ল্ড ট্যাগ টিম চ্যাম্পিয়নশিপ 100px দ্য ইয়াং বাকস ১ নভেম্বর ৭, ২০২০  জ্যাক্সনভিলে,ফ্লোরিডাফুল গিয়ার পে পার ভিউতে ড্যাক্স হারউড এবং ক্যাশ হুইলারকে হারিয়ে তারা এই চ্যাম্পিয়নশিপটি জিতে নিয়েছেন।  এফটিডাব্লিউ চ্যাম্পিয়নশিপ 100px ব্রায়ান কেজ ১ জুলাই ২, ২০২০ + জ্যাক্সনভিল, ফ্লোরিডাফাইটার ফেস্ট (২০২০)-এ চ্যাম্পিয়নশিপটি উন্মোচন করা হয়। চ্যাম্পিয়নশিপটি এইডাব্লিউ দ্বারা অফিশিয়ালি অনুমোদনপ্রাপ্ত নয়।   টিকা    তথ্যসূত্র    বহিঃসংযোগ       বিষয়শ্রেণী:২০১৯ সালে ফ্লোরিডায় প্রতিষ্ঠিত বিষয়শ্রেণী:২০১৯ সালে প্রতিষ্ঠিত আমেরিকান কোম্পানি বিষয়শ্রেণী:মার্কিন যুক্তরাষ্ট্রের বিনোদন কোম্পানি বিষয়শ্রেণী:২০১৯-এ প্রতিষ্ঠিত বিষয়শ্রেণী:২০১৯-এ প্রতিষ্ঠিত মার্কিন কোম্পানি বিষয়শ্রেণী:ইংরেজি ভাষার ইউটিউব চ্যানেল
This template has been designed so that it can be used both in articles that adopt the BC/AD date notation and those that adopt the BCE/CE date notation without forcing some articles to have inconsistent   style.  It will display BCE/CE notation unless the template gives the parameter BC a value. For instance {{দক্ষিন এশিয়ার ইতিহাস}} will give BCE/CE notation, {{ভারতের ইতিহাস|BC=1}}   will give BC/AD notation.  It can be edited as normal, but with the following exception:  Instead of writing BCE or BC write {{#if: {{{BC|}}}|BC|BCE}} Instead of writing CE or AD write {{#if: {{{BC|}}}|AD|CE}}  This functionality is necessitated by the Wikipedia:Manual of Style requirement that BC-AD and BCE-CE do not both appear in the same article.  ভারতীয় উপমহাদেশের ইতিহাস  দক্ষিণ এশিয়া  • প্রস্তর যুগ  ৭০,০০০-৩৩০০ খ্রীষ্টপূর্ব   • মেহেরগড়   ৭০০০-৩৩০০ খ্রীষ্টপূর্ব  • হরপ্পা ও মহেঞ্জদর সভ্যতা  ৩৩০০-১৭০০খ্রীষ্টপূর্ব  • হরপ্পা  সংস্কৃতি ১৭০০-১৩০০ খ্রীষ্টপূর্ব  বৈদিক যুগ  ১৫০০-৫০০ খ্রীষ্টপূর্ব  লৌহ যুগ  ১২০০-৩০০ খ্রীষ্টপূর্ব  • ষোড়শ মহাজনপদ   ৭০০-৩০০ খ্রীষ্টপূর্ব  • মগধ সাম্রাজ্য   ৫৪৫খ্রীষ্টপূর্ব  • মৌর্য সাম্রাজ্য   ৩২১-১৮৪খ্রীষ্টপূর্ব  • মধ্যকালীন রাজ্যসমূহ  ২৫০ খ্রীষ্টপূর্ব  •  চোল সাম্রাজ্য  • ২৫০খ্রীষ্টপূর্ব  • সাতবাহন সাম্রাজ্য  • ২৩০খ্রীষ্টপূর্ব • কুষাণ সাম্রাজ্য   ৬০-২৪০ খ্রীষ্টাব্দ • বাকাটক সাম্রাজ্য   ২৫০-৫০০ খ্রীষ্টাব্দ • গুপ্ত সাম্রাজ্য   ২৮০-৫৫০ খ্রীষ্টাব্দ • পাল সাম্রাজ্য   ৭৫০-১১৭৪ খ্রীষ্টাব্দ • রাষ্ট্রকুট   ৭৫৩-৯৮২ • ইসলামের ভারত বিজয়    ৭১২	 • সুলতানী আমল   ১২০৬-১৫৯৬ • দিল্লি সালতানাত    ১২০৬-১৫২৬ • দক্ষিণাত্য সালতানাত    ১৪৯০-১৫৯৬ • হৈসল সাম্রাজ্য  ১০৪০-১৩৪৬ • কাকতীয় সাম্রাজ্য  ১০৮৩-১৩২৩ • আহমন সাম্রাজ্য  ১২২৮-১৮২৬ বিজয়নগর সাম্রাজ্য  ১৩৩৬-১৬৪৬ মুঘল সাম্রাজ্য  ১৫২৬-১৮৫৮ মারাঠা সাম্রাজ্য  ১৬৭৪-১৮১৮ শিখ রাষ্ট্র  ১৭১৬-১৮৪৯ শিখ সাম্রাজ্য  ১৭৯৯-১৮৪৯ ব্রিটিশ ভারত  ১৮৫৮–১৯৪৭ ভারত ভাগ  ১৯৪৭ স্বাধীন ভারত ১৯৪৭–বর্তমান জাতীয় ইতিহাসবাংলাদেশ • ভুটান • ভারতমালদ্বীপ • নেপাল • পাকিস্তান • শ্রীলঙ্কাআঞ্চলিক ইতিহাসআসাম • বেলুচিস্তান • বঙ্গ  হিমাচল প্রদেশ • উড়িষ্যা • পাকিস্তানের অঞ্চল সমূহ  পাঞ্জাব • দক্ষিণ ভারত • তিব্বতবিশেষায়িত ইতিহাসটঙ্কন • রাজবংশ • অর্থনীতি ভারততত্ত্ব • ভাষাবিজ্ঞানের ইতিহাস • সাহিত্য  • নৌসেনা • সেনা • বিজ্ঞান ও প্রযুক্তি • সময়রেখা
খালি নিবন্ধ, দ্রুত অপসারণ করা হলো। এরূপ ক্ষেত্রে দ্রুত অপসারণ ট্যাগ ব্যবহার করুন। Ibrahim Husain Meraj (আলাপ) ১৭:৪৭, ১৫ ফেব্রুয়ারি ২০১৭ (ইউটিসি) আইএসও ৪২১৭   – (অপসারণের প্রস্তাবনা দেখুনলগ দেখুন) () প্রহসণ করা হচ্ছে Mmrsafy (আলাপ) ০৭:৩৫, ১৫ ফেব্রুয়ারি ২০১৭ (ইউটিসি) এসকল নিবন্ধনের জন্য প্রস্তাবনার কি দরকার। দ্রুত অপসারণ ট্যাগ (নি১বা নি২/স১ বা স২)  লাগালেই হয়। কায়সার আহমাদ (আলাপ) ১৩:৪২, ১৫ ফেব্রুয়ারি ২০১৭ (ইউটিসি)
ফ্রিকোনমিকস: এ রগ ইকোনমিকস এক্সপ্লোরস দি হিডেন সাইড অব এভরিথিং () শিকাগো বিশ্ববিদ্যালয়ের অর্থনীতিবিদ স্টিভেন লেভিট ও নিউ ইয়র্ক টাইমস-এর সাংবাদিক স্টিফেন জে ডাবনারের প্রথম বই। বইটি ১২ এপ্রিল ২০০৫ সালে উইলিয়াম মরো অ্যান্ড কম্পানি প্রকাশ করে। জনপ্রিয় সংস্কৃতি আর অর্থনীতি সফল সংমিশ্রন বইটিকে জনপ্রিয় করে। ২০০৯ এর শেষ পর্যন্ত, বইটি সরাপৃথিবীতে ৪০ লাখেরও বেশি কপি বিক্রি হয়।    সংক্ষিপ্ত বিবরণ  বইটি লেভিটের, একজন বিশেষজ্ঞ যিনি পুরোনো অর্থনীতিবিদের ধ্যানধারণা থেকে বেরিয়ে এসে অর্থনৈতিক ধারণাকে বিভিন্ন বিষয়ে প্রয়োগ করে আলোচনায় আসেন, লেখা কিছু প্রবন্ধের সংকলন। বইটিতে লেভিট এবং ডাবনার দেখাতে চেয়েছেন যে অর্থনীতি এর মূলে আসলে প্রবর্তনার বিদ্যা। বইটিতে বিভিন্ন বিষয়ে মোট ৬টি অধ্যায় রয়েছে:  অধ্যায় ১: শিক্ষক এবং সুমো কিস্তিগীরদের উপর প্রয়োগ করে প্রতারণাকে নতুনভাবে আবিষ্কার করা  অধ্যায় ২: কু ক্লাক্স ক্লান ও রিয়েল এস্টেট এজেন্টদের উদাহরণ টেনে তথ্য দখনদারিত্বের আলোচনা  অধ্যায় ৩: মাদক পাচারের অর্থনীতি  অধ্যায় ৪: অপরাধ হার কমাতে বৈধ গর্ভপাতের ভূমিকা  অধ্যায় ৫: শিক্ষার উপর ভালো সন্তান পালনের উপেক্ষণীয় প্রভাব  অধ্যায় ৬: সন্তানদের নামকরণের আর্থসামাজিক গঠন   সমালোচনা  ফ্রিকোনমিকস অর্থনীতি কম, সমজবিজ্ঞান বা অপরাধবিজ্ঞান বেশি বলে সমালোচিত হয়। অর্থনীতিবিদ এরিয়েল রুবিনস্টাইন বইটির সন্দেহজনক পরিসংখ্যান ব্যবহারের জন্য সমালোচনা করেন। তার অভিযোগ "লেভিটের মত অর্থনীতিবিদরা বুক উঁচিয়ে অন্য বিষয়ে চলে যায়", "যেখানে অর্থনীতির সাথে কোন সম্পর্কই নেই"। তার মতে বইটি একাডেমিক সাম্রাজ্যবাদের একটা উদাহরণ। আর্নল্ড ক্লিঙের মতে বইটি "আনাড়ির সমাজবিজ্ঞান"।   তথ্যসূত্র    বহিঃসংযোগ     n+1 পত্রিকার সমালোচনামূলক পর্যালোচনা  ক্রুকড টিম্বারে বইটির উপর সেমিনার  ফ্রিকোনমিকস-এর সম্পূর্ণ সংক্ষিপ্তসার  বিষয়শ্রেণী:২০০৫-এর বই বিষয়শ্রেণী:মার্কিন অ-কল্পকাহিনী বই
আনন্দ ভারতের গুজরাত রাজ্যের আনন্দ জেলার প্রশাসনিক কেন্দ্র। এটি আনন্দ পৌরসভা দ্বারা পরিচালিত হয়। , চারোটার অঞ্চলের একটি অংশ যেটি আনন্দ ও খেদা জেলা নিয়ে গঠিত।  আনন্দ ভারতের দুগ্ধ রাজধানী হিসাবে পরিচিত। এই শহরে গুজরাত কো-অপারেটিভ মিল্ক মার্কেটিং ফেডারেশন লিমিটেডের প্রধান কার্যালয় (জিসিএমএমএফ, যা দুধ সংগ্রহের জন্য এমএল এবং সমবায় পরিচালনার জন্য মূল সংস্থা), ভারতের এনডিডিবি, সুপরিচিত ব্যবসায়িক স্কুল - রুরাল ম্যানেজমেন্ট আনন্দ (আইআরএমএ), বিদ্যা ডেইরি ও আনন্দ কৃষি বিশ্ববিদ্যালয় অবস্থিত।  আনন্দ রাজ্যের রাজধানী গান্ধীনগর থেকে ১০১ কিলোমিটার (৬৩ মাইল) দূরে পশ্চিমে রেলের আহমেদাবাদ ও ভাদোদরার মাঝে অবস্থিত।   ভূগোল  আনন্দ ২২.৫৭° উত্তর থেকে ৭২.৯৩° পূর্ব দিকে অবস্থিত।Falling Rain Genomics, Inc - Anand এর গড় উচ্চতা হল ৩৯ মি (১২৮ ফুট)। শহরের আয়তন ২২.৭ বর্গকিমি (৮.৮ বর্গ মাইল)।   জনসংখ্যার উপাত্ত   ২০১১ সালের আদমশুমারি অনুসারে, [৩] আনন্দের জনসংখ্যা হল ৬৩৪,৯৮৭ জন। মোট জনসংখ্যার মধ্যে ৫১.৭৭% পুরুষ এবং ৪৮.২৩% মহিলা। শহরের সাক্ষরতার হার ৭৮.৪৫%, যা জাতীয় সাক্ষরতার হার ৭৪.০৪% এর থেকে বেশি।   অর্থনীতি  আনন্দের অর্থনীতি খুব প্রাণবন্ত। এখানে কৃষিকাজ থেকে শুরু করে বড় শিল্পও রয়েছে। প্রধান ফসলের মধ্যে রয়েছে তামাক এবং কলা। আনন্দ বিখ্যাত আমুল ডেইরি,www.amul.com বিদ্যা ডেইরি,www.vidyadairy.in আমুল চকোলেট প্ল্যান্ট, মোগর ও গুজরাত সমবায় দুধ বিপণন ফেডারেশনের কেন্দ্র।   তথ্যসূত্র   বিষয়শ্রেণী:আনন্দ জেলার শহর ও নগর বিষয়শ্রেণী:ভারতের পৌর এলাকা বিষয়শ্রেণী:ভারতের পৌরসভা
স্বতঃসিদ্ধকারী ভবিষ্যদ্বাণী বলতে এমন এক ধরনের কল্পনাপ্রসূত ভবিষ্যদ্বাণীকে বোঝায়, যেখানে ঐ ভবিষ্যদ্বাণী সিদ্ধ হওয়া তথা ফলে যাবার ব্যাপারে কোনও ব্যক্তির বিশ্বাস বা প্রত্যাশার কারণে আসলেই সেটি সম্পূর্ণ কিংবা আংশিকভাবে বাস্তবায়িত হয়। এই ব্যাপারটি ইঙ্গিত দেয় যে মানুষের বিশ্বাস তার নিজের বা তার আশেপাশের মানুষদের কর্মকাণ্ডকে প্রভাবিত করে। সহজ ভাষায় বলতে ভবিষ্যতের কোনও মিথ্যা বা কাল্পনিক পরিস্থিতির সাথে সংশ্লিষ্ট ভবিষ্যদ্বাণী, ভীতি বা উদ্বেগের প্রতি মানুষের মানসিক প্রতিক্রিয়ার কারণে ঐ পরিস্থিতিটি আসলেই বাস্তবে রূপ নিতে পারে।  মার্কিন সমাজবিজ্ঞানী রবার্ট কে মের্টন ১৯৪৮ সালে প্রথম স্বতঃসিদ্ধকারী ভবিষ্যদ্বাণীর ইংরেজি পরিভাষা "সেলফ ফুলফিলিং প্রফেসি" (Self-fulfilling prophecy) প্রণয়ন করেন। তিনি এই পরিভাষাটি দিয়ে "কোনও পরিস্থিতির এমন একটি মিথ্যা সংজ্ঞাকে" বর্ণনা করেন, "যেটি এমন সব আচরণের সৃষ্টি করে যার ফলে ঐ আদি মিথ্যা ধারণাটি বাস্তবে রূপ নেয়।"  স্বতঃসিদ্ধকারী ভবিষ্যদ্বাণীর একটি উদাহরণ হল চিকিৎসাক্ষেত্রে ছলৌষধ বা প্লাসিবোর ব্যবহারজনিত ক্রিয়া। এক্ষেত্রে কোনও রোগীকে এমন একটি তথাকথিত "ঔষধ" প্রদান করা হয়, যার কোনও আরোগ্যমূলক বা নিরাময়মূলক ক্রিয়া থাকে না। কিন্তু দেখা যায় যে এই মিথ্যা চিকিৎসাতে বিশ্বাস আনার কারণে কোনও সক্রিয় ঔষধের ক্রিয়া ছাড়াই রোগীর শারীরিক অবস্থা উন্নতি লাভ করে। এ ব্যাপারটিকে ছলৌষধ ক্রিয়া (Placebo effect প্লাসিবো ইফেক্ট) বলে।  কোনও প্রদত্ত পরিবেশে একটি স্বতঃসিদ্ধকারী ভবিষ্যদ্বাণী বাস্তবে রূপলাভ করার সম্ভাবনা তিনটি নিয়ামক দ্বারা প্রভাবিত হয়: বাহ্যিক অবয়ব, প্রত্যক্ষণ (উপলব্ধি) ও বিশ্বাস। যখন কোনও ঘটনাকে চোখে দেখা যায় না, তখন স্বতঃসিদ্ধকারী ভবিষ্যদ্বাণীর প্রেক্ষাপটে সেটির বাহ্যিক অবয়ব বা চেহারার উপর নির্ভর করা হয়।  আরও দেখুন  তথ্যসূত্র  আরও পড়ুন  Sayers, Dorothy L.: Oedipus Simplex: Freedom and Fate in Folklore and Fiction.  বিষয়শ্রেণী:মনোভঙ্গি আরোপ বিষয়শ্রেণী:কারণজনিত অনুপপত্তি বিষয়শ্রেণী:কার্যকারণ সম্পর্ক বিষয়শ্রেণী:সংজ্ঞানাত্মক পক্ষপাতিত্ব বিষয়শ্রেণী:ত্রুটি বিষয়শ্রেণী:কল্পকাহিনী বিষয়শ্রেণী:কাহিনীর ঘটনাবিন্যাস বিষয়শ্রেণী:সমাজবৈজ্ঞানিক পরিভাষা বিষয়শ্রেণী:রবার্ট কে মের্টন বিষয়শ্রেণী:ভবিষ্যদ্বাণী
ডেভিড গ্রেগ (জন্ম ১৭৯৩) ছিলেন একজন স্কটিশ রাজনীতিবিদ।  পার্থে জন্মগ্রহণকারী ডেভিড বেইলি জেমস গ্রেগের পুত্র। তিনি একজন ঘড়ি প্রস্তুতকারক এবং জহরত হিসেবে কাজ করতেন। তিনি বার্গ বন্দরে জাহাজ চলাচলের সাথেও জড়িত ছিলেন। তিনি ১৮৩৯ সালের পার্থ উপনির্বাচনে হুইগদের হয়ে জয়লাভ করেন, কিন্তু পরবর্তী ১৮৪১ সালের যুক্তরাজ্যের সাধারণ নির্বাচনে তিনি দাঁড়াননি। একই সময়কালে, তিনি পার্থের প্রভোস্ট হিসেবে দায়িত্ব পালন করেন। পরে তিনি স্কটিশ প্রাদেশিক আশ্বাস কোম্পানির পরিচালক হন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১ বিষয়শ্রেণী:মৃত্যুর সাল অনুপস্থিত বিষয়শ্রেণী:১৭৯৩-এ জন্ম বিষয়শ্রেণী:স্কটল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য
ব্যবহার  This template is used for displaying a date (day and month only, no year) in both Old Style and New Style, including a discreet link to the article Old Style and New Style dates.   {{OldStyleDateNY|NS day and month|OS day and month}}   Examples   Usage: {{OldStyleDateNY|13 October|2 October}}  Result:    Usage: {{OldStyleDateNY|October 13|October 2}}  Result:    আরও দেখুন    – for displaying a date, including year, in both Old Style and New Style, where the year is the same in both  Example:     – for displaying a date, including year, in both Old Style and New Style, where the year is different in each  Example:   OldStyleDateNY
আবুধাবি কান্ট্রি ক্লাব হল সংযুক্ত আরব আমিরাতের আবুধাবি ভিত্তিক একটি আমিরাতি পেশাদার মহিলা ফুটবল ক্লাব। এই ক্লাবটি ২০০৪ সালের প্রতিষ্ঠিত হয়েছে। এটি সংযুক্ত আরব আমিরাতে মহিলা ফুটবলের মূল কেন্দ্র এবং প্রতিষ্ঠাতা ছিল, কারণ এটি বেশ কয়েকটি আন্তর্জাতিক প্রতিযোগিতায় দেশটির প্রতিনিধিত্ব করেছিল এবং দেশে মহিলা ফুটবলের স্বীকৃতি এবং বিকাশের প্রথম সমর্থক ছিল।https://us.soccerway.com/teams/united-arab-emirates/abu-dhabi-cc/65805/   সম্মাননা   সংযুক্ত আরব আমিরাত মহিলা ফুটবল লিগ  চ্যাম্পিয়ন (১০): ২০১২-১৩, ২০১৩–১৪, ২০১৪–১৫, ২০১৫–১৬, ২০১৬–১৭, ২০১৭–১৮, ২০১৮–১৯, ২০২১–২২, ২০২২–২৩, ২০২৩–২৪ তথ্যসূত্র  বিষয়শ্রেণী:সংযুক্ত আরব আমিরাতের ফুটবল দল বিষয়শ্রেণী:দেশ অনুযায়ী নারী ফুটবল ক্লাব
পিটার রাটার কালিস (Pieter Rutter Cullis; ) একজন কানাডীয় পদার্থবিজ্ঞানী ও প্রাণরসায়নবিদ যিনি লিপিড ন্যানোকণা নামক গবেষণাক্ষেত্রে অবদানের জন্য বিশেষ খ্যাতিলাভ করেছেন।  আধুনিক এমআরএনএ (বার্তাবাহক আরএনএ) টিকা প্রযুক্তি দেহে সরবরাহকারক ব্যবস্থাতে লিপিড ন্যানোকণাগুলি অপরিহার্য ভূমিকা পালন করে। কালিস আয়নীকরণযোগ্য ধনাত্মক আয়নভিত্তিক লিপিড সৃষ্টি করার জন্য সবচেয়ে বেশি পরিচিত। এই লিপিডগুলি ঋণাত্মক আহিত নিউক্লিয়িক অ্যাসিডগুলির সাথে নিম্ন পিএইচ (~৪.০) মাত্রাতে জটিল যৌগ গঠনে সক্ষম হয়। ফলে এগুলি মানবদেহের পিএইচ মাত্রাতে (~৭.৪) ধনাত্মক আয়নবিশিষ্ট লিপিডের বিষক্রিয়া দূর করতে বা হ্রাস করতে সক্ষম হয়, কেননা এগুলির নীট আধান নিরপেক্ষ হয়। অবশেষে এগুলি এন্ডোজোমীয় পলায়নে সাহায্য করে কেননা এগুলি অম্লীভূত এন্ডোজোমগুলিতে আবার ধনাত্মকভাবে আহিত হয়ে যায় ও ঋণাত্মকভাবে আহিত লিপিডগুলির সাথে আন্তঃক্রিয়ার মাধ্যমে দ্বিস্তরীয় নয়, এমন কাঠামোর গঠনে উৎসাহ প্রদান করে। এই ধর্মগুলি এমআরএনএ টিকার কার্যপ্রণালীর জন্য অত্যন্ত গুরুত্বপূর্ণ এবং একই সাথে এগুলি রোগীভিত্তিক পরিবেশে বংশাণুভিত্তিক চিকিৎসার ব্যবহার দ্রুত সম্ভবপর করে তুলছে।  কালিস লিপিড ন্যানোকণা প্রযুক্তির বিকাশ, উন্নতিসাধন ও বাণিজ্যিকীকরণের জন্য একাধিক কোম্পানি বা ব্যবসা প্রতিষ্ঠানের সহ-প্রতিষ্ঠাতা, যাদের মধ্যে অ্যাকুইটাস থেরাপিউটিকস ও প্রিসিশন ন্যানোসিস্টেমস অন্তর্ভুক্ত।  তথ্যসূত্র  বিষয়শ্রেণী:২০শ শতাব্দীর কানাডীয় পদার্থবিজ্ঞানী বিষয়শ্রেণী:জীবিত ব্যক্তি বিষয়শ্রেণী:অর্ডার অভ কানাডার অফিসার বিষয়শ্রেণী:ভ্যানকুভারের বিজ্ঞানী বিষয়শ্রেণী:১৯৪৬-এ জন্ম বিষয়শ্রেণী:রয়েল সোসাইটির সভ্য
দিরিয়া অবরোধ ১৮১৮ সালে উসমানীয়-সৌদি যুদ্ধের শেষপর্যায়ে নজদ অভিযানের সময় সংঘটিত হয়। ইবরাহিম পাশার বাহিনী দিরিয়া পৌছালে আবদুল্লাহ বিন সৌদ দুর্বল সেনাবাহিনী নিয়ে তার রাজধানী রক্ষা করতে থাকেন। কয়েক মাসের অবরোধের পর ৯ সেপ্টেম্বর আবদুল্লাহ বিন সৌদ আত্মসমর্পণ করেন। তাকে বন্দী করে তার কোষাধ্যক্ষ ও সচিবকে সহ কায়রো নিয়ে যাওয়া হয়। পরে আবদুল্লাহকে ইস্তানবুল পাঠানোর পর সেখানে মৃত্যুদণ্ড দেয়া হয়। আরব উপদ্বীপের সকল প্রতিপক্ষকে দমন করে ইবরাহিম পাশা কায়রো ফিরে আসেন।  তথ্যসূত্র  বহিঃসংযোগ  Diriyah official website  বিষয়শ্রেণী:উসমানীয়-সৌদি যুদ্ধের লড়াই বিষয়শ্রেণী:উসমানীয় সাম্রাজ্যে ঘটিত অবরোধ বিষয়শ্রেণী:সৌদি আরব জড়িত লড়াই বিষয়শ্রেণী:উসমানীয় সাম্রাজ্য সম্পর্কিত যুদ্ধ